Naja'atu Bala Muhammad an haife ta ne a shekarar 1956 'yar siyasan Najeriya ce. Ita ce 'yar siyasar jihar Kano ta farko da ta fara zama Sanata, wacce ke wakiltar gundumar Kano ta Tsakiya. Ta kuma kasance daya daga cikin mata na farko da suka taba zama shugabar kungiyar dalibai ta kasa daga fitacciyar jami’ar Ahmadu Bello, Zariya (ABU) sannan kuma ita ce mace ta farko da ta zama Mataimakiyar - Shugaban kungiyar Daliban Nijeriya ta Kasa (NANS) Tana ikirararin cewa ita ta kawo Shugaban kasar Najeriya mai ci, Muhammadu Buhari cikin siyasa, da kuma kan karagan mulkin shugabancin kasa. An haifi Muhammad Naja'atu a shekarar 1956, a cikin garin Kano ta Tsakiya cikin dangin Alhaji Ali Abdullahi, wanda ya kasance mai kishin zamantakewar al'umma kuma daya daga cikin wadanda suka yi zamani da Malam Aminu Kano a kungiyar ' Northern Elements Progressive Union (NEPU)'. Muhammad a halarci makarantar firamare a St. Louis Private School, Kano, sannan ya tafi Sakandiren WTC a Kano. Ta samu digiri na farko a fannin tarihi daga Jami'ar Ahmadu Bello, Zaria.